**TEHNIČKO VELEUČILIŠTE U ZAGREBU**

**Zagreb, Vrbik 8**

**raspisuje**

**NATJEČAJ**

1. **Radna mjesta**
2. jedan izvršitelja/ica za radno mjesto III. Vrste - domara i dostavljača, ugovor na određeno vrijeme.

Uvjeti: SSS tehničke struke, iskustvo u obavljanju poslova održavanja i sitnih popravaka, vozačka dozvola B kategorije, važeća potvrda liječnika medicine rada o sposobnosti rada na visini većoj od 3 m, te ostalih uvjeta potrebnih za obavljanje navedenih poslova iz odredbe čl. 3. toč.1,16,17,18, Pravilnika o poslovima s posebnim uvjetima rada (ne starija od 3 mjeseca).

Opis poslova: održavanje i sitni popravci na svim lokacijama Veleučilišta, održavanje okoliša oko zgrade ( košenje trave, čišćenje oluka, redovno servisiranje i briga vezano za zaštitu od požara u suradnji sa stručnjakom zaštite na radu, interna dostava pošte između lokacija te dostava istih na druge lokacije po potrebi

1. jedan izvršitelja/ica za radno mjesto rukovoditelja pododsjeka u središnjoj službi, položaj I. vrste zvanja - Voditelj Financijske službe, ugovor na neodređeno vrijeme uz probni rok od 6 mjeseci.

Opis poslova: organizacija i nadzor rada financijske službe u skladu s regulativom proračunskog računovodstva u području visokog obrazovanja, izrađuje prijedlog godišnjeg financijskog plana, prati ostvarivanje prihoda i rashoda, vrši kontrolu namjenskog trošenja proračunskih sredstava, izrada periodičnih i godišnjih financijskih izvješća, brine za zakonit, pravovremen i djelotvoran rad službe, praćenje pravnih propisa vezanih uz računovodstvo i financijsko poslovanje proračunskog korisnika sukladno aktivnostima TVZ-a.

Uvjeti: VSS diplomirani ekonomist, završen stručni diplomski specijalistički studij ekonomskog usmjeranja, radno iskustvo u trajanju od minimalno 3 godine na poslovima računovodstva i financija, poznavanje rada na računalu i programskom paketu Office.

Prednosti: radno iskustvo na poslovima vođenja računovodstva i financija proračunskih korisnika sa vlastitim prihodima.

1. jedan izvršitelja/ica za radno mjesto III. Vrste – tehničara (laboranta), ugovor na određeno vrijeme.

Opis poslova: održava računala korisnika u ustanovi, nastavna računala i informatičke učionice, popravlja kvarove na osobnim računalima i pratećoj elektroničkoj opremi, održava i instalira programske pakete, te vodi dokumentaciju o istima, pomaže u radu radnicima na računalnoj opremi, obavlja i druge poslove po nalogu voditelja službe,

Uvjeti: Završen preddiplomski stručni ili preddiplomski sveučilišni studij, sa stečenih najmanje 180 ECTS bodova, odnosno istovrijedni studij sukladno ranije važećim propisima računarstva, najmanje 3 godine radnog iskustva na odgovarajućim poslovima.

Prednosti: Radno iskustvo na poslovima tehničara na Visokoškolskim ustanovama.

1. Jedan izvršitelja/ica za radno mjesto IV. Vrste – spremačica, ugovor na određeno vrijeme.

Opis poslova: čišćenje i pranje unutarnjih prostora (podova, zidova, vrata, prozora, sanitarnih prostorija), zalijevanje i održavanje cvijeća, odgovara za urednost i čistoću prostorija, brine za nabavku potrebnih sredstava za čišćenje, odnosi sve otpatke, održava sredstva za čišćenje, prema potrebi čisti okoliš, radi i druge poslove prema uputama neposrednog rukovoditelja, danim u skladu s naravi i vrstom rada.

Uvjeti: Niža stručna sprema ili osnovna škola, najmanje 1 godina radnog iskustva na odgovarajućim poslovima.

**Uz prijavu pod. točkama 1. svi pristupnici trebaju priložiti:**

* životopis,
* presliku domovnice ili izvadak iz aplikacije e-građani,
* ovjerene preslike diploma, odnosno potvrde o završenom školovanju (originale na uvid na zahtjev povjerenstava),
* potvrde/certifikate koji dokazuju tražene sposobnosti, ukoliko ih posjeduju,
* dokaz o ostvarenom radnom iskustvu i/ili stažu u traženoj struci ili navedenim poslovima,
* ostalu dokumentaciju koja dokazuje postojanje uvjeta iz natječaja.

Svi pristupnici koji se u prijavi na natječaj pozivaju na pravo prednosti pri zapošljavanju prema posebnim propisima pod jednakim uvjetima, dužni su osim dokaza o ispunjavanju traženih uvjeta priložiti i svu propisanu dokumentaciju prema posebnom zakonu.

Pristupnici koji ostvaruju pravo na prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17. i 98/19.) uz prijavu na natječaj dužni su, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva branitelja: <https://branitelji.gov.hr/zaposljavanje-843/843>

**Nepravovremene i nepotpune prijave, odnosno prijave bez originala ili ovjerenih preslika te bez traženih dokumenata, neće se razmatrati**.

Preslike traženih dokumenata ostaju u arhivi TVZ-a te se ne vraćaju pristupnicima.

**U prijavi obvezno treba naznačiti točku natječaja i naziv radnog mjesta na koje se prijava odnosi.**

**U slučaju da se pristupnik prijavljuje na više točaka natječaja, potrebno je priložiti kompletnu dokumentaciju za svaku točku natječaja.**

**Prijave s dokumentacijom predaju se isključivo preporučenom poštom, u roku od 30 dana od dana objave natječaja u ''Narodnim novinama'', na adresu: Tehničko veleučilište u Zagrebu, Zagreb, Vrbik 8, s naznakom: ''Za natječaj''.**

**Tehničko veleučilište u Zagrebu**